Vabariigi aastapäeva tõrvikurongkäik

Vabariigi aastapäeva tõrvikurongkäik on Eesti Konservatiivse Rahvaerakonna noorteühenduse Sinine Äratus alates 2014. aastast korraldatud traditsiooniline tõrvikurongkäik Eesti Vabariigi aastapäeva tähistamiseks.


Eesti Vabariigi aastapäevadel 2014. ja 2015. aastal korraldas Sinine Äratus Tallinna kesklinnas tõrvikurongkäigu. Sinine Äratus on neid kirjeldanud Eesti iseseisvuse ja vabadusvõitluse auks peetavate rongkäikudena, mille eesmärk on anda märku, et Eestis on endiselt palju inimesi, kellele on tähtsad rahvuslikud aated. 2014. aastal oli pealoosungiks "Eestlaste Eesti eest!".EKRE: Muljeid tõrvikurongkäigust Ka 2015. aastal nimetasid korraldajad sama lause ürituse "mantraks", rongkäigu peas kanti aga loosungit "Eesti eest!", lisaks oli plakat kirjaga "sinitaeva palge ees mustal mullal valge mees".DELFI FOTOD JA VIDEO: EKRE provokatiivne tõrvikurongkäik tõi kohale vene meedia ja natsikütt Zuroffi. 24.02.2015

2015. aasta üritusel osalesid Sinise Äratuse kutsel sõprusorganisatsioonid Rahvuslik Liit "Kõik Läti eest!" – "Isamaale ja Vabadusele/LNNK", Leedu Rahvuslaste Ühendus ja Rootsi noorteorganisatsioon Nordisk Ungdom. Mõnedel andmetel avaldati EKRE YouTube kanalil tõrvikurongkäigust ajutiselt video, mille taustaks oli valitud laul "Ma ootan Juhti" bändilt Minu KampRuuben Kaalep ja natsibänd Minu Kamp, mis Urmas Sutropi hinnangul on paremäärmuslikku maailmavaadet toetav muusikaline kollektiiv, mille nimi on tuletatud Adolf Hitleri raamatu Mein Kampf nimestSutrop: mõtlematult kasutatakse meie muusikute poolt natsisümboolikat või karjutakse laulusõnade vahele natsitervitust.12.04.2015.

2015. aasta rongkäik pälvis suhteliselt palju avalikku kriitikat. Eesti Päevaleht kõrvutas oma juhtkirjas rongkäigu loosungit Saksa paremäärmuslaste hüüdlausega "Saksamaa sakslastele, välismaalased välja!", vastandades seda Eesti Vabariigi väljakuulutamise manifestiga "Kõigile Eestimaa rahvastele". Leht tõi välja, et selline loosung on mitteeestlaste suhtes alandav ja annab samas ka Vene meediale ettekäände propagandarünnakuks."Juhtkiri: trump kätte vaenujõududele" EPL, 26. veebruar 2015 Simon Wiesenthali keskus nimetas rongkäiku järjekordseks näiteks rassistlike ja tõrjuvate sõnumite populaarsuse kasvust Baltikumis ning motot "Eestlaste Eesti eest" sallimatuks vähemuste suhtes.Wiesenthal Center Criticizes Extreme Right March to Mark Estonian Independence Day. 24.02.2015 Uudisteportaal Delfi teatas, et kuigi avalikult on Sinise Äratuse poolt rongkäigule kutsutud Nordisk Ungdom eitanud süüdistusi natsismis ja paremäärmusluses, siis näiteks Rootsi Kaitsepolitsei ja antirassistlik väljaanne EXPO on seda organisatsiooni seostanud avalikult natsistliku white power liikumisega.FOTO: EKRE tõrvikumarsil osales ka avalikult natsismiga seostatud Rootsi noorteorganisatsioon. 25.02.2015 Jüri Estam avaldas lootust, et Sinise Äratuse liikmed seltsivad Nordisk Ungdomi taolise natsisidemetega organisatsiooniga teadmatusest ja hoiatas, et EKRE tegevus annab kerge võimaluse Eesti vaenlastele Eestit natsismis süüdistada.Jüri Estam "EKRE tõrvikumarsist: kelle huvides kutsuti natsiatribuutikat kasutavad rootslased Eestisse?" EPL, 3. märts 2015

Ajaloolase Jaak Valge hinnangul tõrvikurongkäik provokatiivne ega natsismile viitav polnud, sest tõrvikurongkäigud kui sümbolid on laiema tähendusega ja neid on kasutatud näiteks laulva revolutsiooni ajal ja võidupühadel.Ajaloolane Jaak Valge: Eestis kasutatakse natsimalakat liiga kergekäeliselt. 25.02.2015 Ajaloodoktorant Aro Velmet on kirjutas, et Nordisk Ungdomi liikmed on Rootsis verbaalselt ja füüsiliselt ahistanud rassismivastaseid aktiviste ja rahvusvahelisi põgenikke ning et ekstremismi monitooriv asutus EXPO nimetab Nordisk Ungdomi paremäärmuslikuks ja antisemiitlikuks organisatsiooniks. Velmeti hinnangul on Sinise Äratuse suhtlemine sellise organisatsiooniga väheüllatav ja mittejuhuslik, kuna sobitub hästi laiemasse EKRE paremäärmuslike sõnavõttude ja tegevuste mustrisse.Aro Velmet "EKRE tõelisest loomusest on mööda vaadanud nii ajakirjandus, analüütikud kui ka Taavi Rõivas" ERR, 06.03.2015 EKRE esimehe Mart Helme hinnangul ei olnud üritus provokatiivne ega ka julgeolekuohuks Eestile, kuna Venemaa teeb Eesti-vastast 
pisi|Tõrvikurongkäik 2022 Pika jala tänaval
propagandat sõltumata EKRE käitumisest.Mart Helme tõrvikurongkäigust: me ei pea mööda seinaääri käima!. 24.02.2015 Sinise Äratuse esimehe Jaak Madisoni arvates kõnekoosolekul Nordisk Ungdomi poolt tehtud sõnavõttudes märgid äärmuslusest puudusid. Tema sõnul kasutatakse äärmusluse silti meelevaldselt ja pealegi ei saa samal üritusel osalemist tõlgendada veel nendega koostöö tegemisena. Nordisk Ungdomi esindaja Fredrik Hagberg teatas, et neile meeldis Eestis olev tugev natsionalistlik vaim ja et nad loodavad ka edasipidi Sinise Äratusega koostööd jätkata. Nordisk Ungdomi vastu esitatud süüdistusi seotuses neonatsistliku ja white power liikumistega Hagberg tõrjus.EKRE marsil osalenud Rootsi noorteorganisatsioon: oleme väga rahul, et natsionalistlik vaim on endiselt Eestis tugev.26.02.2015

2017. aastal korraldatud Vabariigi aastapäeva tõrvikurongkäigus
AK video: Sinine Äratus korraldas Tallinna vanalinnas taas tõrvikurongkäigu, ERR, 24.02.2017Tõrvikurongkäik 2017, Estonian Word Review, 02.03.2017 osales politsei hinnangul umbes 2000 inimest.Vahur Koorits. Politsei hinnangul osales EKRE tõrvikurongkäigus 2000 inimest. Delfi, 27.02.2017 Õhtulehe teatel oli korraldajate sõnul osalejaid ligi 3000,GALERII | Teistmoodi aastapäev! Pingviinide paraadi ajal korraldati vanalinnas tõrvikurongkäik, Õhtuleht, 25.02.2017 EKRE väitel aga üle 3500.EKRE ja Sinise Äratuse tõrvikurongkäik tõi Tallinna vanalinna tänavatele üle 3500 inimese, EKRE, 26.02.2017

Viited

Kategooria:Eesti Konservatiivne Rahvaerakond
Kategooria:Eesti üritused